In nomine Patris et Filii et Spiritus Sancti. [Amen.] Ego Petrus, Sanctonensis humilis episcopus, presentium litterarum apicibus notificare curavi meis successoribus antecessorem meum domnum Rannulfum scilicet episcopum, dedisse, concessisse, per canonicam cartam firmasse abbatiam Sancti Stephani de Beania domno abbati Hugoni et cenobio Cluniacensi, meque concessisse et confirmasse eandem donationem et donationis cartam, salvo tamen in omnibus jure Sanctonicæ sedis et Sanctonensium episcoporum. Testes Amaluinus archidiaconus, et Gauscelmus archidiaconus, Gaufridus, capellanus episcopi. Facta est hæc carta anno Dominice incarnationis Mº Cº Xº, apud Sanctum Eutropium, in presentia domni Pontii abbatis, anno primo ordinationis ejus. S. Petri episcopi. S. Amaluini archidiaconi. S. Gauscelmi archidiaconi. S. Rannulfi archipresbiteri.